CELEX: 32011R0111
Language: da
Date: 2011-02-07 00:00:00
Title: Kommissionens forordning (EU) nr. 111/2011 af 7. februar 2011 om tarifering af varer i den kombinerede nomenklatur

9.2.2011   
            
            
               DA
            
            
               Den Europæiske Unions Tidende
            
            
               L 34/33
            
         KOMMISSIONENS FORORDNING (EU) Nr. 111/2011
   af 7. februar 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare i form af et kegleformet stykke titan, der ved sin nedre ende har et skaft med gevind (såkaldt »kunstig tandstump«).
                  Den anvendes inden for tandteknik. Den er bestemt til at blive skruet ned i en kunstig tandrod, der implanteres i kæben og forbinder roden med den kunstige tandkrone.
                  På indførselstidspunktet foreligger den i en steril emballage.
                  
                      (1) Se illustrationer.
               
               
                  9021 29 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 c) til kapitel 90 og teksten til KN-kode 9021 og 9021 29 00.
                  Varen er på grund af sin udformning bestemt til en specifik tandteknisk anvendelse og kan ikke anses for at være en »del til almindelig anvendelse« som nævnt i bestemmelse 2 til afsnit XV. Tarifering under afsnit XV er derfor udelukket.
                  Varen, som er en del af et dentalt implantat, tariferes under pos. 9021, der omfatter forskellige hjælpemidler til fremstilling af metalkroner eller tandproteser (se også Forklarende Bemærkninger til HS, pos. 9021, afsnit III, punkt B, nr. 4).
                  Varen tariferes derfor under KN-kode 9021 29 00 som en del af et dentalt implantat.
               
            
         
      
         
      
         (1)  Illustrationerne tjener kun til information.